ai4bharat/Pralekha huggingface dataset:
वाणिज्य आणि उदयोग मंत्रालय
ओमानचे उच्चस्तरीय, बहु-क्षेत्रीय शिष्टमंडळ 10-14 मे 2022 दरम्यान भारताच्या दौऱ्यावर
भारत-ओमान संयुक्त आयोग बैठक , संयुक्त व्यापार परिषद , अनेक बीटूबी कार्यक्रम, उद्योग संवाद आणि गुंतवणूकदारांच्या बैठका हा दौऱ्याचा मुख्य अजेंडा
भारत आणि ओमानमधील आधीच घनिष्ट आणि गतिमान आर्थिक संबंध नव्याने अधिक मजबूत करण्यासाठी या दौऱ्याची होणार मदत
ओमानचे वाणिज्य, उद्योग आणि गुंतवणूक प्रोत्साहन मंत्री कैस बिन मोहम्मद अल युसेफ यांच्या नेतृत्वातील उच्चस्तरीय, बहु-क्षेत्रीय शिष्टमंडळ 10 ते 14 मे 2022 या कालावधीत भारत भेटीवर येत आहे. 48 सदस्यांच्या या शिष्टमंडळात आरोग्य, औषध निर्माण, खाणकाम, पर्यटन, दूरसंचार, ऊर्जा, नौवहन आणि बांधकाम क्षेत्रासह विविध क्षेत्रातील वरिष्ठ अधिकारी आणि व्यावसायिक प्रतिनिधींचा समावेश आहे.
या भेटीदरम्यान, नवी दिल्ली इथे 11 मे 2022 रोजी होणाऱ्या भारत-ओमान संयुक्त आयोगाच्या  10 व्या बैठकीत दोन्ही बाजूंचे वरिष्ठ अधिकारी सहभागी होतील. भारताचे वाणिज्य आणि उद्योग, मंत्री पीयूष गोयल तसेच ओमानचे वाणिज्य, उद्योग आणि गुंतवणूक प्रोत्साहन मंत्री कैस बिन मोहम्मद अल युसेफ यांच्या सह-अध्यक्षतेखाली ही बैठक होईल.
उभय देशांमधील द्विपक्षीय व्यापार 2021-2022 या आर्थिक वर्षात
82% ने वाढून 9.94 अब्ज अमेरीकी डॉलर्सवर पोहोचला आहे, अशा महत्वाच्या वेळी ओमानी शिष्टमंडळाचा हा भारत दौरा होत आहे. या भेटीमुळे दोन्ही देशांमधील आधीच घनिष्ट आणि गतिमान आर्थिक संबंध नव्याने आणखी मजबूत करण्याची एक उत्तम संधी चालून आली आहे.
भारत-ओमान संयुक्त व्यापार परिषदेची  बैठक 12 मे 2022 रोजी आयोजित केली जाईल. फिक्की अर्थात भारतीय वाणिज्य आणि उद्योग महासंघ आणि ओमान चेंबर ऑफ कॉमर्स अँड इंडस्ट्री यांच्या संयुक्त विद्यमाने याचे आयोजन केले आहे. यात दोन्ही बाजूंचे मंत्री मार्गदर्शन करतील तसेच भारत आणि ओमानच्या व्यापारी समुदायांशी संवाद साधतील. भारतातील मुक्कामादरम्यान भेट देणाऱ्या ओमानी शिष्टमंडळासाठी बीझनेस टू बीझनेस कार्यक्रम, उद्योग संवाद, गुंतवणूकदारांच्या बैठका इत्यादींसह नवी दिल्ली आणि मुंबईत इतर अनेक कार्यक्रम नियोजित आहेत.
नौवहन मंत्रालय
केंद्रीय नौवहन मंत्र्यांनी श्यामा प्रसाद मुखर्जी पोर्ट ट्रस्ट येथील प्रकल्पांचे उद्घाटन केले
नवी दिल्ली, 7 ऑक्टोबर 2021
केंद्रीय बंदरे, नौवहन आणि जलमार्ग मंत्री सर्वानंद सोनोवाल यांनी आज कोलकाता येथील श्यामा प्रसादमुखर्जी पोर्ट ट्रस्ट शताब्दी रुग्णालयात द्रवरूप वैद्यकीय ऑक्सिजन संयंत्राचे उद्घाटन केले. या प्रकल्पातून 104 खाटांच्या रुग्णालयाला कोविड संबंधित सुविधा आणि उपचार यांच्यात वाढ करण्यासाठी ऑक्सिजनचा अहोरात्र पुरवठा होईल. केंद्रीय मंत्री 2 दिवसांच्या पश्चिम बंगाल भेटीवर आले आहेत. या भेटीदरम्यान ते सुमारे 352 कोटी रुपयांच्या अनेक प्रकल्पांचे उद्घाटन करणार आहेत, काही प्रकल्पांच्या कामांची सुरुवात करणार आहेत तसेच काही प्रकल्प देशाला अर्पण करणार आहेत.
केंद्रीय मंत्र्यांनी कोलकाता येथील नेताजी सुभाष गोदीमध्ये हरित बंदरे उपक्रमाअंतर्गत फॉग कॅनन तसेच स्वयंचलित स्वच्छता यंत्राचे उद्घाटन केले. या नव्या उपक्रमांमुळे गोदी परिसरात धुळीवर नियंत्रण तसेच पर्यावरणसंबंधी मर्यादा राखण्यात मदत होणार आहे. सोनोवाल यांनी गोदी परिसरात पेन्ना सिमेंट प्रकल्प  आणि रिफर पार्क यांचे देखील उद्घाटन केले. रिफर पार्क ईएक्सआयएमच्या क्षमतांमध्ये वाढ करेल आणि कृषी तसेच मत्स्य उत्पादनांच्या निर्यातीला मोठी चालना देईल.
त्यानंतर, केंद्रीय मंत्री सोनोवाल यांनी कोलकाता येथील किद्दरपोरे गोदीच्या पूर्व-फाटकाचे उद्घाटन केले आणि तेथून निर्यातीसाठी कंटेनर घेऊन निघणाऱ्या पहिल्या वाहनाला झेंडा दाखवून मार्गस्थ केले. या प्रसंगाची आठवण म्हणून त्यांनी तेथे रोपटे देखील लावले. केंद्रीय मंत्र्यांनी किद्दरपोरे गोदीचे परीक्षण केले आणि तेथील विविध सुविधा तसेच कामांचा आढावा घेतला.
S.Tupe/S.Chitnis/P.Malandkar
(Visitor Counter : 127
माहिती आणि प्रसारण मंत्रालय
एससीओ देशांमध्ये महोत्सवातील चित्रपटांना प्रोत्साहन देण्याचा वाव आणि आव्हाने यासंदर्भात एससीओ चित्रपट महोत्सवात चर्चा
अनेक आव्हाने असूनही चित्रपट महोत्सवाच्या भविष्याबाबत परिसंवादातील सदस्यांनी व्यक्त केला आशावाद
मुंबई, 30 जानेवारी 2023
शांघाय सहकार्य संघटना देशांमधील चित्रपट महोत्सवांना प्रोत्साहन देण्यासाठी वाव आणि आव्हाने यावर चर्चा करून शांघाय सहकार्य संघटना चित्रपट महोत्सवातील चर्चासत्रांचा योग्य पद्धतीने समारोप झाला. सुनील दोशी, निर्माता, अलायन्स मीडिया अँड एंटरटेनमेंट प्रा. लि.; अश्वनी शर्मा, वितरक,इम्पॅक्ट फिल्म्स ; स्वरूप चतुर्वेदी, चित्रपट निर्माता आणि सल्लागार- लायसन्सिंग सिंडिकेशन्स आणि कझाकस्तानमधील अमेली एंटरटेनमेंटच्या संस्थापक यरिस एसेल यांनी या चर्चासत्रामध्ये सहभाग घेतला.
महोत्सवातील चित्रपटांच्या आव्हानांची रूपरेषा मांडताना सुनील दोशी यांनी चित्रपट साक्षरता, पायाभूत सुविधा आणि प्रेक्षकांच्या अभिरुचीचे आकलन यांसारख्या मुद्द्यांसंदर्भात चित्रपट महोत्सवांना भेडसावणाऱ्या आव्हानांचा उल्लेख केला. समाजकेंद्रित चित्रपट बनवण्याचा सल्ला त्यांनी दिला.आधुनिक युगात महोत्सवातील चित्रपटांसाठी तंत्रज्ञान हे उत्तम सहाय्यक ठरू शकते, असे ते म्हणाले.
परिसंवादात सहभागी सदस्यांनी महोत्सवातील चित्रपटांसाठी बाजारपेठ खुली करण्याच्या शक्यतांबद्दलही आपले विचार मांडले. ओटीटी मंचाच्या आगमनानंतर संपूर्ण प्रदेशात चित्रपट लोकप्रिय करण्यासाठी निर्माण झालेले एक आशावादी चित्र यरिस एसेल यांनी या चर्चासत्रात मांडले. याव्यतिरिक्त, कझाकस्तानमध्ये भारतीय दूरचित्रवाणी मालिकांना मिळणाऱ्या लोकप्रियतेबद्दलही त्यांनी सांगितले.
एससीओ देशांमधील चित्रिकरणासाठीच्या निसर्गरम्य ठिकाणांसंदर्भात, स्वरूप चतुर्वेदी यांनी भाष्य केले. महोत्सवातील चित्रपट लोकप्रिय करण्यासाठी हे उत्प्रेरक म्हणून काम करू शकते, असे त्यांनी नमूद केले. चित्रपटाची बाजारपेठ सतत बदलत असते आणि त्यामुळे नफ्याला वाव नेहमीच राहतो याकडे त्यांनी लक्ष वेधले. चांगल्या प्रकारे बनवलेल्या चित्रपटाची कोणत्याही चित्रपट महोत्सवात निवड होण्यासाठी नेहमीच दरवाजे खुले असतात, असे मत अश्वनी शर्मा यांनी मांडले.
यानंतर या चर्चासत्रात , सुनील दोशी यांनी दृकश्राव्य अनुभव वाढविण्यासाठी तंत्रज्ञानाचा लाभ घेण्याची गरज असल्याचे नमूद केले. प्रवास अधिक परवडणारा झाल्याने लोक आता शोध घेण्यासाठी इच्छुक आहेत, असे ते म्हणाले. येत्या दशकात स्वतंत्र महोत्सव आणि चित्रपटांचा उदय होत राहील असा आशावाद व्यक्त करत या परिसंवादाचा समारोप झाला.PIB Mumbai | N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110
भारतीय निवडणूक आयोग
आचारसंहितेच्या काळात चरित्र चित्रपट तसेच इतर प्रसिद्धी साहित्यावर 324 कलमान्वये निवडणूक आयोगाची बंदी
नवी दिल्ली, 10 एप्रिल 2019
प्रसारमाध्यमे तसेच चित्रपटांद्वारे चरित्र चित्रपट तसेच प्रसिद्धी साहित्य प्रसारित/प्रदर्शित करण्यावर आज निवडणूक आयोगाने बंदी घातली. यामुळे राजनेत्यांच्या जीवनावर आधारित चित्रपट तसेच ऐतिहासिक चरित्र लेखन ज्यातून एखाद्या राजकीय संस्थेचा फायदा होऊ शकतो असे प्रसिद्धी साहित्य प्रसारित करता येणार नाही. या आदेशाची मूळ प्रत येथे पाहा-
N.Sapre/M.Chopade/P.Malandkar
(Visitor Counter : 253
पंतप्रधान कार्यालय
साहिब ग्यानी जगतार सिंह जी यांच्या निधनाबद्दल पंतप्रधानांनी व्यक्त केला शोक
नवी दिल्ली, 28 ऑगस्ट 2023
पंतप्रधान नरेंद्र मोदी यांनी श्री दरबार साहिबचे माजी मुख्य ग्रंथी सिंह साहिब ग्यानी जगतार सिंह जी यांच्या निधनाबद्दल तीव्र शोक व्यक्त केला आहे.
‘एक्स’च्या माध्यमातून एक संदेश मालिका प्रसारित करताना पंतप्रधान म्हणाले;
“श्री दरबार साहिबचे माजी मुख्य ग्रंथी सिंग साहिब ग्यानी जगतार सिंह जी यांच्या निधनाने दु:ख झाले. गुरू साहिबांनी दाखवलेल्या मार्गाने, त्यांनी मानवतेची सेवा करण्यासाठी केलेल्या प्रयत्नांसाठी आणि त्यांच्याठायी असलेल्या समृद्ध ज्ञानासाठी ते कायमचे स्मरणात राहतील. त्यांचे कुटुंबिय आणि अनुयायांप्रती संवेदना व्यक्त करतो.S.Kane/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
सामाजिक न्याय आणि सबलीकरण मंत्रालय
मानसिक आरोग्य विषयक किरण या चोवीस तास सुरु राहणाऱ्या निःशुल्क हेल्पलाईनची  केंद्रीय मंत्री थावरचंद गेहलोत 7 सप्टेंबर 2020 ला सुरवात करणार
नवी दिल्ली, 4 सप्टेंबर 2020
केंद्रीय सामाजिक न्याय आणि सबलीकरण मंत्री थावरचंद गेहलोत, ‘किरण’ या मानसिक आरोग्य विषयक निःशुल्क हेल्पलाईनची  7 सप्टेंबर 2020 ला आभासी पद्धतीने सुरवात करणारआहेत. मानसिक आजार असलेल्या व्यक्तींच्या मदतीसाठी दिव्यांगांच्या सबलीकरणासाठीचा विभाग, सामाजिक न्याय आणि सबलीकरण मंत्रालयाने ही हेल्पलाईन विकसित केली आहेमानसिक आजाराच्या वाढत्या घटनांच्या विशेषकरून कोविड-19 च्या अभूतपूर्व महामारीच्या पार्श्वभूमीवर याचे विशेष महत्व आहे.
लवकर निदान, प्रथमोपचार, मानसिक आधार, आघातांचे व्यवस्थापन, मानसिक आरोग्य,सकारात्मक वर्तनाला प्रोत्साहन, मानसिक पेच प्रसंगांचे व्यवस्थापन यासाठी मानसिक आरोग्य पुनर्वसन सेवा ही हेल्पलाईन पुरवणार आहे. कोणतीही व्यक्ती, कुटुंब, स्वयंसेवी संस्था, पालक संघटना, व्यावसायिक संघटना, पुनर्वसन संस्था,रुग्णालये अशा मदतीची गरज असलेल्या देशभरातल्या कोणालाही पहिल्या टप्याचा सल्ला आणि समुपदेशन पुरवण्याचे महत्वाचे काम ही हेल्प लाईन काम करेल.
हेल्प लाईन सुरु करण्याच्या कार्यक्रमाच्या लाईव्ह वेब कास्टसाठी खालील लिंक वर क्लिक करा: https://webcast.gov.in/msje/B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 237
रसायन आणि खते मंत्रालय
कोविड -19 मुळे देशभरात लॉकडाऊन असतानाही शंभर टक्के क्षमतेने खत प्रकल्प सुरू ; ‘एनएफएल’कडे शेतकरी बांधवांना देण्यासाठी खतांचा पुरेसा साठा, ‘एलएफएल’ शेतक-यांना आवश्यक तेवढा युरीया देणार
(नवी दिल्ली, 14 एप्रिल 2020
भारत सरकारच्या रसायन आणि खते मंत्रालयाच्या अंतर्गत कार्यरत असलेली एनएफएल म्हणजेच राष्ट्रीय खते मर्यादित कंपनी ही एक आघाडीची खत निर्मिती करणारी कंपनी आहे. देशामध्ये सध्या कोविड-19मुळे लॉकडाऊन सुरू असतानाही शेतकरी बांधवांच्या आवश्यकतेनुसार त्यांना खतांचा पुरवठा करीत आहे.
‘एनएफएल’च्या खत निर्मितीविषयी या कंपनीचे अध्यक्ष आणि व्यवस्थापकीय संचालक मनोज मिश्रा यांनी आज प्रकल्पाच्या कामाची माहिती दिली. कंपनीच्यावतीने नानगल, भटिंडा, पानिपत इथल्या प्रत्येकी एका आणि विजयपूर इथल्या दोन अशा एकूण पाच खत प्रकल्पांमध्ये 100 टक्के क्षमतेने खतनिर्मिती सध्या सुरू आहे. या पाच प्रकल्पांमध्ये प्रतिदिनी 11 हजार मेट्रिक टन खताची निर्मिती केली जाते. तसेच हे खत विक्रीसाठी बाजारपेठेत पॅकींग करून बाहेर पाठवले जाते.
आगामी काळात शेतकरी बांधवांना खताची मोठ्या प्रमाणात आवश्यकता असणार आहे. त्यामुळे लॉकडाऊनच्या काळातही प्रकल्पाचे कामकाज सुरू ठेवून त्यांच्यापर्यंत वेळेवर खते पोहोचविणे म्हणजे सरकारची शेतकरी बांधवांविषयी असलेली वचनबद्धता पूर्ण करणे आहे. सध्याच्या काळात खतांचे कारखाने सुरू ठेवणे ही एक यशोगाथाच आहे. शेतक-यांची गरज लक्षात घेवून ‘एनएफएल’ सध्या पूर्ण क्षमतेने कार्यरत आहे.
भारत सरकारने अत्यावश्यक वस्तू कायद्याअंतर्गत देशातले खतांचे कारखाने सुरू ठेवण्यास परवानगी दिली आहे. यामुळे कृषी क्षेत्राला लॉकडाऊनची झळ बसणार नाही. तसेच शेतकरी बांधवांना आगामी खरीप हंगामामध्ये पुरेशी खते मिळू शकणार आहेत.
सर्व खत प्रकल्पांमध्ये खतांच्या पोत्यांनी मालमोटारी भरणे, तसेच तो माल उतरवणे त्यांचे वितरण करणे अशी कामे करताना कोविड-19चा प्रसार होवू नये म्हणून योग्य ती खबरदारी घेतली जात आहे. कोरोना प्रसार रोखण्यासाठी सर्व प्रतिबंधात्मक उपाय योजण्यात आले आहेत. यासाठी विशेष कृती दलाची नियुक्ती केली आहे. त्यानुसार सर्व प्रकल्पांच्या आवारामध्ये कामगार, श्रमिक, कर्मचारी वर्ग यांना मास्क दिले मास्क देण्यात आले आहेत. तसेच त्यांना वारंवार हात धुण्यासाठी सुविधा केल्या आहेत.
एनएफएल कंपनी आणि त्यातील कर्मचारी वर्गाने गरजू लोकांना अन्न तसेच औषधे, जीवनावश्यक वस्तू यांचे वितरण केले आहे. कोरोना विषाणू प्रसार रोखण्यासाठी सरकारच्या वतीने जे प्रयत्न सुरू आहेत, त्यालाही खतं कंपनी मदत करीत आहे. या कर्मचारी वर्गानेही आपले योगदान पीएम-केअर्स निधीसाठी दिले आहे.
G.Chippalkatti/S.Bedekar/P.Kor
आयुष मंत्रालय
भारतात जागतिक आरोग्य संघटनेचे जागतिक पारंपरिक औषध केंद्र स्थापन करायला केंद्रीय मंत्रिमंडळाची मंजुरी
नवी दिल्ली, 9 मार्च 2022
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने भारत सरकार आणि जागतिक आरोग्य संघटना  यांच्यात यजमान देश करारावर स्वाक्षरी करून गुजरातमधील जामनगर येथे जागतिक आरोग्य संघटनेचे जागतिक पारंपरिक औषध केंद्र  स्थापन करण्यास मान्यता दिली आहे.
WHO GCTM ची स्थापना आयुष मंत्रालयाच्या अंतर्गत जामनगरमध्ये केली जाईल. जगभरातील पारंपारिक औषधांसाठी हे पहिले आणि एकमेव जागतिक केंद्र  असेल.
फायदे:
i. जगभरात आयुष पद्धती स्थापित करणे .
ii. पारंपरिक औषधांशी संबंधित जागतिक आरोग्य विषयांवर नेतृत्व प्रदान करता येईल.
iii. गुणवत्ता, सुरक्षितता आणि परिणामकारकता, प्रवेश आणि पारंपारिक औषधांचा तर्कसंगत वापर सुनिश्चित करण्यासाठी.
iv. डेटा उपक्रम विश्लेषणे गोळा करण्यासाठी आणि परिणामाचे मूल्यांकन करण्यासाठी संबंधित तांत्रिक क्षेत्रांमध्ये, साधने आणि पद्धतींमध्ये मानदंड, मानके आणि मार्गदर्शक तत्त्वे विकसित करणे. विद्यमान टेलिमेडिसिन डेटा बँक, आभासी ग्रंथालये आणि शैक्षणिक आणि संशोधन संस्थांचे सहयोगी तयार करणारे WHO TM माहिती विज्ञान केंद्राची परिकल्पना करणे.
v.उद्दिष्टांशी सुसंगत असलेल्या क्षेत्रात विशिष्ट क्षमता निर्माण आणि प्रशिक्षण कार्यक्रम विकसित करणे आणि कॅम्पस, निवासी किंवा वेब-आधारित आणि जागतिक आरोग्य संघटना अकादमी आणि इतर धोरणात्मक हितधारकांसह भागीदारीद्वारे प्रशिक्षण कार्यक्रम आयोजित करणे.
जागतिक आरोग्य संघटनेचे महासंचालक डॉ. टेड्रोस अदनोम घेबेरेयस यांनी भारताच्या माननीय पंतप्रधानांच्या उपस्थितीत 13 नोव्हेंबर 2020 रोजी 5 व्या आयुर्वेद दिनानिमित्त भारतात WHO GCTM ची स्थापना करण्याची घोषणा केली. माननीय पंतप्रधानांनी WHO च्या या उपक्रमाची प्रशंसा केली आणि नमूद केले की WHO GCTM जागतिक आरोग्य केंद्र म्हणून उदयास येईल, पुराव्यावर आधारित संशोधन, प्रशिक्षण आणि पारंपरिक औषधांबद्दल जागरूकता वाढवेल.
समन्वय, अंमलबजावणी आणि उपक्रमांवर देखरेख ठेवण्याकरिता या केंद्राच्या स्थापनेसाठी एक संयुक्त कृती दलाची  निर्मिती करण्यात आली आहे. संयुक्त कृती दलामध्ये भारत सरकार, भारताचे स्थायी मिशन, जिनिव्हा आणि जागतिक आरोग्य संघटनेच्या प्रतिनिधींचा समावेश आहे. निवडक तांत्रिक उपक्रम आणि पूर्णपणे कार्यरत WHO GCTM च्या नियोजनासाठी या अंतर्गत, ITRA, जामनगर, गुजरात येथे एक हंगामी कार्यालय स्थापन केले जात आहे.
आयुर्वेद आणि युनानी प्रणालीचे प्रशिक्षण आणि सराव यावर प्रमाणित दस्तऐवज विकसित करणे, रोगांचे आंतरराष्ट्रीय वर्गीकरण-11 च्या पारंपरिक औषध प्रकरणातील दुसरे मॉड्यूल सादर करणे, एम-योगासारखे अॅप विकसित करणे, इंटरनॅशनल फार्माकोपिया ऑफ हर्बल मेडिसिन  आणि इतर संशोधन अभ्यास इ. च्या कार्यास समर्थन देणे यासह अनेक आघाड्यांवर आयुष मंत्रालयाने जागतिक आरोग्य संघटनेसोबत सहकार्य केले आहे.
जागतिक आरोग्य संघटनेच्या सहकार्याने आगामी WHO-GCTM आणि इतर विविध उपक्रम जगभरात पारंपरिक औषध क्षेत्रात भारताला अग्रस्थानी राखण्यासाठी मदत करतील.
N.Chitale/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
इलेक्ट्रॉनिक्स आणि माहिती तंत्रज्ञान मंत्रालय
इलेक्ट्रॉनिक्स आणि माहिती तंत्रज्ञान मंत्रालय- नॅसकॉम आणि संयुक्त राष्ट्र  यांच्या संयुक्त विद्यमाने आयोजित स्टार्ट अप उद्योजिका पुरस्कार 2020-21 विजेत्यांची घोषणा
महिलांची सुरक्षा आणि सक्षमीकरणासाठी संयुक्त राष्ट्र  आणि माय गव्ह कडून अमृत महोत्सव श्री शक्ती चॅलेंज 2021चा प्रारंभ
नवी दिल्ली, 17 ऑगस्ट 2021
स्टार्टअप इंडिया आणि इन्व्हेस्ट इंडिया कार्यक्रमांद्वारे स्टार्टअप्स आणि उद्योजकांना प्रोत्साहन देणे हे सरकारचे मुख्य क्षेत्र आहे.याच दिशेने,इलेक्ट्रॉनिक्स आणि माहिती तंत्रज्ञान मंत्रालय- नॅसकॉम स्टार्ट अप महिला उद्योजिका पुरस्कार हे महिलांमधील उद्यमशीलतेची भावना ओळखण्याची आणि जोपासण्याची पहिली पायरी आहे. तसेच महिलांच्या पुढच्या पिढीला भारतीय डिजिटल युगाचे नेतृत्व करण्यासाठी प्रेरणा देणे जेणेकरून उदयोन्मुख उद्योजकांना प्रोत्साहित करण्यासाठी आदर्श मार्गदर्शक म्हणून त्या काम करतील ,ज्यांचे केवळ देशाच्या अर्थव्यवस्थेतच नव्हे तर सामाजिक समुदायामध्ये देखील योगदान आहे आणि उदयोन्मुख आणि भावी तरुण उद्योजकांसाठी नेतृत्व प्रदान करणे आणि मार्गदर्शक उदाहरणे म्हणून त्यांनी काम करणे.हा या पुरस्काराचा उद्देश आहे.
17 ऑगस्ट 2021 रोजी स्वातंत्र्याचा अमृत महोत्सव साजरा करण्यासाठी आभासी माध्यमातून आयोजित केलेल्या एका विशेष कार्यक्रमात या पुरस्कारांचे निकाल जाहीर करण्यात आले.टेक स्टार्ट-अप महिला उद्योजकांच्या सहभागासाठी हे पुरस्कार खुले होते आणि देशभरातुन 159 अर्ज प्राप्त होऊन याला उदंड प्रतिसाद मिळाला.
विकसित केलेल्या उत्कृष्ट उत्पादनांसाठी सर्व सहभागी आणि विजेत्यांचे इलेक्ट्रॉनिक्स आणि माहिती तंत्रज्ञान , दूरसंचार आणि रेल्वे मंत्री, श्री अश्विनी वैष्णव यांनी अभिनंदन केले.
माय गव्ह मंचावर आयोजित केलेल्या, अमृत महोत्सव श्री शक्ती चॅलेंज 2021 साठी 17 सप्टेंबर 2021 पर्यंत प्रवेशिका स्वीकारल्या जातील. नामनिर्देशित 10 व्यक्तींची निवड केली जाईल आणि त्यांना मार्गदर्शक कार्यक्रमाद्वारे साहाय्य केले जाईल. आणि प्रत्येक नामनिर्देशित व्यक्तीला त्याच्या कल्पनांच्या संकल्पना सप्रमाण विकसित करण्यासाठी 1,00,000 रुपयांचे अनुदान दिले जाईल.कठोर छाननी प्रक्रियेनंतर, पाच विजेते नोव्हेंबर 2021 मध्ये पंचांद्वारे निवडले जातील.उपाय विकसित करणे, विपणन आणि त्यांची अंमलबजावणी करण्यासाठी विजेत्यांना प्रत्येकी 5,00,000 रुपये दिले जातील.
श्री शक्ती चॅलेंज महिलांच्या नेतृत्वाखालील तयार करण्यात आलेल्या उपायांना प्रोत्साहन देण्यासाठी अत्यंत आवश्यक व्यासपीठ प्रदान करते, जे कोविड -19 महामारीमुळे निर्माण झालेल्या परिस्थितीनंतर पुन्हा उभे राहत असताना, महिलांची सुरक्षा सुधारू शकते,त्यांच्यासाठी आर्थिक लाभ निर्माण करू शकते आणि इतर हजारो महिलांना फायदा करून देऊ शकते, असे भारतातील संयुक्त राष्ट्र महिला प्रतिनिधी, श्रीमती सुझान फर्ग्युसन यांनी सांगितले.
अमृत महोत्सव श्री शक्ती चॅलेंज 2021 बहु-भागीदार विश्वस्त संस्था निधी  कार्यक्रमांतर्गत राबवले जात आहे.17 ऑगस्ट 2021 पासून अधिक माहिती, नोंदणी तपशील आणि अर्ज मार्गदर्शक तत्त्वांसाठी MyGov येथे https://innovateindia.mygov.in/amrit-mahotsav-shri-shakti-challenge-2021/ ला भेट द्या.
ज्युरी चॉइस पुरस्कार विजेते आणि इलेक्ट्रॉनिक्स आणि माहिती तंत्रज्ञान मंत्रालय- नॅसकॉम टेसाठीचे महिला उद्योजिका का आणि महिला उद्योजक प्रवेगक कार्यक्रम विजेत्यांची यादी परिशिष्ट -I , परिशिष्ट -II आणि परिशिष्ट III मध्ये आहे.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 239
युवा व्यवहार आणि क्रीडा मंत्रालय
बॅडमिंटनपटू पीव्ही सिंधू आणि नेमबाज अनिश भानवाला यांच्या प्रशिक्षकांना दिल्या जाणाऱ्या आर्थिक मदतीच्या प्रस्तावाला टार्गेट ऑलिम्पिक पोडियम स्किम अर्थात टॉप्सकडून मंजुरी
बॅडमिंटनपटू पीव्ही सिंधू आणि नेमबाज अनिश भानवाला यांच्या प्रशिक्षकांना दिल्या जाणाऱ्या आर्थिक मदतीच्या प्रस्तावाला टार्गेट ऑलिम्पिक पोडियम स्किम अर्थात टॉप्सने काल  मंजुरी दिली.
ऑलिम्पिकमध्ये दोन पदके पटकाविणारी भारतीय बॅडमिंटनपटू पीव्ही सिंधूच्या प्रशिक्षक विधी चौधरी आणि फिटनेस ट्रेनर श्रीकांत मदापल्ली यांना विविध आंतरराष्ट्रीय स्पर्धांसाठी तिच्या सोबत जाता यावे यासाठीच्या आर्थिक मदत प्रस्तावाला युवा व्यवहार आणि क्रीडा मंत्रालयाच्या मिशन ऑलिंपिक सेलने  मान्यता दिली आहे. ऑल इंग्लंड चॅम्पियनशिप, स्विस ओपन आणि स्पेन मास्टर्स या स्पर्धांसाठी हे आर्थिक साहाय्य दिले जाणार आहे. त्यांचा व्हिसा, विमानभाडे, प्रवास, निवास, बोर्डिंग, जेवणाचा आणि इतर खर्चाचा समावेश त्यात आहे. इतर खर्चासाठी त्यांना दैनिक भत्ता देखील दिला जाईल.
बैठकीदरम्यान एमओसीने भारतीय नेमबाज आणि जागतिक अजिंक्यपद स्पर्धेतील विजेता अनिश भानवालाच्या एका प्रस्तावालाही मान्यता दिली. या प्रस्तावानुसार त्याला जर्मनीमध्ये परदेशी प्रशिक्षक राल्फ शुमन यांच्या मार्गदर्शनाखाली प्रशिक्षण घेता येणार आहे. तो सुहलमध्ये एकूण 28 दिवस प्रशिक्षण घेणार असून मार्चच्या शेवटच्या आठवड्यात तो त्यासाठी रवाना होणार आहे.
टार्गेट ऑलिम्पिक पोडियम स्किम अर्थात टॉप्सद्वारे केल्या जाणाऱ्या या आर्थिक साहाय्यामध्ये अनिशचे प्रशिक्षक, प्रशिक्षण आणि त्यासाठी नेमबाजीसाठी लागणाऱ्या बंदुकीतील गोळ्यांचा खर्च तसेच त्याचे विमान भाडे, व्हिसा, प्रवास, निवास, बोर्डिंग आणि भोजन खर्च यांचा समावेश असेल.
ग्रामीण विकास मंत्रालय
गरीब कल्याण रोजगार अभियानाच्या सातव्या आठवड्यापर्यंत जवळपास 21 कोटी मनुष्यदिन रोजगार पुरवण्यात आला आणि यासाठी 16,768 कोटी रुपये खर्च करण्यात आले
गावाकडे परतलेल्या स्थलांतरीत मजूरांना तसेच कोविड-19 महामारीच्या परिस्थितीचे परिणाम भोगणाऱ्या ग्रामीण जनतेला रोजगार आणि उपजीविकेच्या संधींची उपलब्धता मिळवून देण्यासाठी हे अभियान सुरू केले गेले
नवी दिल्ली, 20 ऑगस्ट 2020
आपल्या गावी परतलेल्या बिहार, झारखंड, मध्यप्रदेश, ओदिशा, राजस्थान आणि उत्तर प्रदेश या सहा राज्यांमधल्या स्थलांतरीत मजूरांना रोजगार उपलब्ध करून देण्याचे काम गरीब कल्याण रोजगार अभियान प्राधान्यक्रमाने करत आहे. या सहा राज्यामधील 116 जिल्ह्यातील गावकऱ्यांना आभियानातर्फे रोजगाराच्या संधी उपलब्ध करून दिल्या जात आहेत.
अभियानाच्या सातव्या आठवड्यापर्यंत जवळपास 21 कोटी मनुष्यदिन रोजगार देण्यात आला आणि यासाठी आतापर्यंत 16,768 कोटी रुपये खर्च करण्यात आले आहेत. या अभियानाच्या उद्दिष्टांच्या कार्यकक्षेअंतर्गत 77974 जलसंधारण बांधकामे, 2.33 लाख ग्रामीण घरे, 17933 गोठे, 11372 शेततळी, 3552 सामुदायिक शौचालये ही मोठमोठाली बांधकामे करण्यात आली. याशिवाय,6300 कामे जिल्हा मिनरल निधीतून करण्यात आली. 764 ग्रामपंचायतींना इंटरनेट कनेक्टीविटी देण्यात आली आणि या अभियानाद्वारे 25487 उमेदवारांना कृषी विज्ञान केंद्रातर्फे  कौशल्य प्रशिक्षण देण्यात आले.
गरीब कल्याण रोजगार अभियानाचे यश हे 12 मंत्रालय/विभाग आणि राज्य सरकारे यांच्या एकत्रित प्रयत्नांचा परिपाक आहे. त्यामुळेच स्थलांतरीत मजूर आणि ग्रामीण समुदायाला जास्तीत जास्त लाभ मिळवून देण्यात अभियान यशस्वी झाले आहे.
गावाकडे परतलेल्या स्थलांतरीत मजूरांना तसेच कोविड-19 महामारीच्या परिस्थितीचा परिणाम झालेल्या ग्रामीण जनतेला रोजगार आणि उपजीविकेच्या संधींची उपलब्धता मिळवून देण्यासाठी हे अभियान सुरू करण्यात आले होते. जे परत जाणार नाहीत त्यांच्यासाठी रोजगार आणि उपजीविकेच्या संधींची कायमस्वरुपी उपलब्धता निर्माण करण्याच्या दृष्टीने आभियानाच्या उद्देशांची आखणी करण्यात आली आहे.B.Gokhale/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
पंतप्रधान कार्यालय
संयुक्त अरब अमिरातीच्या राष्ट्रपतींसोबत पंतप्रधान नरेंद्र मोदी यांची भेट
पंतप्रधान नरेंद्र मोदी यांनी 15 जुलै 2023 रोजी अबूधाबी येथे संयुक्त अरब अमिरातीचे  राष्ट्रपती आणि अबु धाबीचे शासक शेख मोहम्मद बिन झायेद अल नाह्यान यांची शिष्टमंडळ स्तरावर भेट घेतली आणि चर्चा केली.
यावेळी या दोन्ही नेत्यांनी द्विपक्षीय भागीदारीच्या विविध पैलूंवर व्यापक चर्चा केली. व्यापार आणि गुंतवणूक, फिनटेक, ऊर्जा, नवीकरणीय ऊर्जा, हवामान बदलासंबंधी उपाय, उच्च शिक्षण आणि परस्पर संबंध अशा विविध मुद्द्याबाबत दोन्ही नेत्यांनी चर्चा केली. यावेळी प्रादेशिक आणि जागतिक मुद्द्यांवरही चर्चा झाली.
दोन्ही नेत्यांच्या उपस्थितीत पुढीलप्रमाणे तीन महत्त्वपूर्ण करार करण्यात आले.
दोन्ही देशांदरम्यान परस्पर व्यवहारांसाठी स्थानिक चलनांचा  वापर करण्यास प्रोत्साहन देण्यासाठीच्या फ्रेमवर्कच्या स्थापनेसाठी भारतीय रिझर्व बॅंक  आणि संयुक्त अरब अमिराती मधील  सेंट्रल बँक यांच्यात सामंजस्य करार
भारतीय रिझर्व बॅंक  आणि संयुक्त अरब अमिराती मधील  सेंट्रल बँक यांच्यात, परस्परांच्या पेमेंट आणि मेसेजिंग सिस्टमला एकमेकांशी जोडण्यासाठी द्विपक्षीय सहकार्यासाठीचा सामंजस्य करार
भारताचे शिक्षण मंत्रालय, अबुधाबीचा शिक्षण आणि ज्ञान विभाग, आणि आयआयटी दिल्ली यांच्यात, यूएईमध्ये अबू धाबी येथे आयआयटी दिल्ली संकुल स्थापन करण्याच्या नियोजनासाठी सामंजस्य करार
या बैठकीनंतर एक संयुक्त निवेदन जारी करण्यात आले. तसेच हवामान बदलाबाबत स्वतंत्र संयुक्त निवेदनही जारी करण्यात आले.
आरोग्य आणि कुटुंब कल्याण मंत्रालय
आयुष्मान भारतच्या तिसऱ्या वर्धापन दिनी डॉ. हर्षवर्धन यांनी आरोग्यविषयक लोकचळवळीसाठी भारतरत्न डॉ. बाबासाहेब आंबेडकर यांच्याकडून घेतली प्रेरणा
आतापर्यंत 75,532 आरोग्य केंद्रे कार्यान्वित
पंतप्रधानांनी, लोकांना केवळ दर्जेदार प्राथमिक आरोग्य सुविधा उपलब्ध करून देण्याचे स्वप्नच पाहिले नाही तर ते त्यांनी सत्यात देखील उतरविले : डॉ. हर्षवर्धन
नवी दिल्ली, 14 एप्रिल 2021
केंद्रीय आरोग्य व कुटुंब कल्याण मंत्री डॉ. हर्ष वर्धन यांच्या अध्यक्षतेखाली आज आयुष्मान भारत- आरोग्य केंद्राच्या  तिसर्या वर्धापन दिनानिमित्त आयोजित कार्यक्रम संपन्न झाला. आरोग्य व कुटुंब कल्याण राज्यमंत्री अश्विनीकुमार चौबे व्हिडिओ कॉन्फरन्सद्वारे या कार्यक्रमाला उपस्थित होते.
नीती आयोगाचे सदस्य डॉ. विनोद के पॉल हे देखील आभासी पद्धतीने या कार्यक्रमाला उपस्थित होते.
डॉ हर्ष वर्धन यांनी या कार्यक्रमात आनंद व्यक्त करताना, तीन वर्षांपूर्वी  पंतप्रधान नरेंद्र मोदी यांनी छत्तीसगडच्या विजापूर जिल्ह्यातील जंगला येथे पहिल्या आयुष्मान भारत- आरोग्य केंद्राचे उद्घाटन केल्याच्या आठवणींना उजाळा दिला. भारतरत्न डॉ.बाबासाहेब आंबेडकर यांच्या जयंतीनिमित्त त्याच्याकडून प्रेरणा घेताना ते म्हणाले, "ही केंद्रे बाबासाहेबांच्या तत्वज्ञानाशी अनुरूप आहेत जी सर्वांना आरोग्य सेवा प्रदान करण्यासाठी समाजात मानवी प्रतिष्ठा, समता व सामाजिक न्याय स्थापन करण्याच्या आमच्या प्रयत्नांना प्रेरणा देते.”
आरोग्य सेवा प्रणालीचा कणा बनलेल्या एचसीडब्ल्यूच्या भूमिकेवर भर देताना मंत्री म्हणाले, “पंतप्रधानांनी लोकांना केवळ दर्जेदार प्राथमिक आरोग्य सुविधा उपलब्ध करून देण्याचे स्वप्नच पाहिले नाही तर ते त्यांनी सत्यात देखील उतरविले,” आणि एक लोकचळवळ म्हणून आरोग्याला संस्थात्मक रूप प्रदान करण्यात हे पाऊल कसे महत्त्वपूर्ण ठरेल हे देखील त्यांनी स्पष्ट केले. देशभरात महामारीची परिस्थिती असताना देखील, भारताने आतापर्यंत 75,532 एचडब्ल्यूसी कार्यान्वित केले आहेत आणि डिसेंबर 2022 पर्यंत 1.5 लाख एचडब्ल्यूसी कार्यान्वित करण्याच्या मार्गावर आहेत.
डॉ. हर्ष वर्धन यांनी प्राथमिक स्तरावर सामान्य आपत्कालीन परिस्थिती, भाजणे आणि गंभीर आघात व्यवस्थापनासाठी परिचालन मार्गदर्शक सूचना, एचडब्ल्यूसीमध्ये उपशामक सेवेसाठी परिचालन मार्गदर्शक सूचना, एचडब्ल्यूसीमध्ये वृद्धांची देखभाल करण्यासाठी परिचालन मार्गदर्शक सूचना, एचडब्ल्यूसी आणि ग्रामीण आरोग्य सांख्यिकी - 2019-20  याविषयीच्या 12 सेवांचे पोस्टर जारी केले.
19 राज्ये  आणि 5 केंद्रशासित प्रदेश  यांनी वर्ष 2020-21 वर्षातील उद्दिष्टाच्या तुलनेत 100% यश संपादन केल्याबद्दल त्यांना सन्मानित करण्यात आले.
मिझोरम, मेघालय, राजस्थान यांचा एबी-एचडब्ल्यूसीमध्ये कल्याणकारी उपक्रमांच्या कामगिरीबद्दल सत्कार करण्यात आला. केरळ, तेलंगणा, गुजरात यांना एबी-एचडब्ल्यूसीमध्ये बिगर-संसर्गजन्य रोगांच्या तपासणीसाठी अपवादात्मक कामगिरी केल्याबद्दल गौरविण्यात आले. हरियाणा, त्रिपुरा आणि छत्तीसगड यांना 31 मार्च 2021 पर्यंत एबी-एचडब्ल्यूसीने, एचडब्ल्यूसी अॅप मोठ्या प्रमाणात डाऊनलोड केल्याबद्दल गौरविण्यात आले.S.Patil/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 214